CELEX: 32018D0085
Language: et
Date: 2018-01-18 00:00:00
Title: Komisjoni rakendusotsus (EL) 2018/85, 18. jaanuar 2018, millega muudetakse rakendusotsust (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa Euroopa Liitu sissetoomine ja seal levimine (teatavaks tehtud numbri C(2018) 92 all)

20.1.2018   
            
            
               ET
            
            
               Euroopa Liidu Teataja
            
            
               L 16/11
            
         KOMISJONI RAKENDUSOTSUS (EL) 2018/85,
   18. jaanuar 2018,
   millega muudetakse rakendusotsust (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa Euroopa Liitu sissetoomine ja seal levimine
   
      
         (teatavaks tehtud numbri C(2018) 92 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) ja eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Direktiivis 2000/29/EÜ on sätestatud taimedele või taimsetele saadustele kahjulike organismide Euroopa Liitu sissetoomise ja seal levimise vastu võetavad kaitsemeetmed.
            
         
               (2)
            
            
               Direktiivi 2000/29/EÜ IV lisa A osa I jao punktis 16 on sätestatud erinõuded, mida kohaldatakse perekondade Citrus L., Fortunella Swingle ja Poncirus Raf liikide ning nende hübriidide viljade Euroopa Liitu sissetoomise ja seal transportimise korral.
            
         
               (3)
            
            
               Komisjoni rakendusdirektiiviga (EL) 2017/1279 (2) lisati direktiivi 2000/29/EÜ IV lisa A osa I jao punkti 16.4 alapunkt e. Selles punktis on sätestatud kaitsemeetmed seoses tööstuslikuks mahlatootmiseks ette nähtud perekondade Citrus L., Fortunella Swingle, Poncirus Raf. liikide ning nende hübriidide viljadega (v. a puuviljade Citrus aurantium L. ja Citrus latifolia Tanaka) (edaspidi „kõnealused puuviljad“) esineda võiva kahjuliku organismiga Phyllosticta citricarpa (McAlpine) Van der Aa.
            
         
               (4)
            
            
               Komisjoni rakendusotsuses (EL) 2016/715 (3) on sätestatud meetmed, et hoida ära kahjuliku organismi Phyllosticta citricarpa (McAlpine) Van der Aa Euroopa Liitu sissetoomine ja seal levimine, neid meetmeid kohaldatakse teatavate Argentinast, Brasiiliast, Lõuna-Aafrikast ja Uruguayst pärit määratletud puuviljade puhul.
            
         
               (5)
            
            
               Argentinast, Brasiiliast, Lõuna-Aafrikast ja Uruguayst pärit ning eranditult tööstuslikuks mahlatootmiseks ette nähtud määratletud puuviljade Euroopa Liitu sissetoomise ja seal transpordi suhtes tuleks erandina direktiivi 2000/29/EÜ IV lisa A osa I jao punkti 16.4 alapunktist e kohaldada jätkuvalt rakendusotsuse (EL) 2016/715 III peatükis sätestatud erinõudeid. See on vajalik seepärast, et liidu territooriumil oleks ka edaspidi tagatud taimetervise kaitse, mis hoiab ära kahjuliku organismi Phyllosticta citricarpa (McAlpine) Van der Aa sissetoomise nende määratletud puuviljadega, mis on pärit kõnealustest kolmandatest riikidest.
            
         
               (6)
            
            
               Rakendusdirektiiviga (EL) 2017/1279 lisati direktiivi 2000/29/EÜ IV lisa A osa I jakku punkt 16.6. Sellepunkti sätetega on kehtestatud kaitsemeetmed seoses Aafrika kontinendilt pärit perekonna Citrus L. teatavate liikide viljadel esineva kahjuliku organismiga Thaumatotibia leucotreta (Meyrick). Et liidu territooriumil oleks ka edaspidi tagatud taimetervise kaitse, mis hoiab ära kahjuliku organismi Thaumatotibia leucotreta (Meyrick) sissetoomise, tuleks ilma et see piiraks selle punkti sätete kohaldamist, kohaldada ka edaspidi rakendusotsust (EL) 2016/715.
            
         
               (7)
            
            
               Seepärast tuleks rakendusotsust (EL) 2016/715 vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2016/715 muudatused
   Rakendusotsust (EL) 2016/715 muudetakse järgmiselt.
   
               1)
            
            
               Artikli 3 lõige 2 asendatakse järgmisega:
               „2.   Käesoleva artikli lõiget 1 kohaldatakse, ilma et see piiraks direktiivi 2000/29/EÜ IV lisa A osa I jao punktides 16.1, 16.2, 16.3, 16.5 ja 16.6 sätestatud nõudeid.“
            
         
               2)
            
            
               Artikkel 8 asendatakse järgmisega:
               „Artikkel 8
               Eranditult tööstuslikuks mahlatootmiseks ettenähtud määratletud puuviljade liitu toomine ja transport liidus
               1.   Erandina direktiivi 2000/29/EÜ IV lisa A osa I jao punkti 16.4 alapunktist e tuuakse Argentinast, Brasiiliast, Lõuna-Aafrikast ja Uruguayst pärit ning eranditult tööstuslikuks mahlatootmiseks ette nähtud määratletud puuviljad liitu ja transporditakse neid liidus kooskõlas käesoleva otsuse artiklitega 9–17.
               2.   Käesoleva artikli lõiget 1 kohaldatakse, ilma et see piiraks direktiivi 2000/29/EÜ IV lisa A osa I jao punktides 16.1, 16.2, 16.3, 16.5 ja 16.6 sätestatud nõudeid.“
            
         Artikkel 2
   Adressaadid
   Käesolev otsus on adresseeritud liikmesriikidele.
   
      Brüssel, 18. jaanuar 2018
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni 14. juuli 2017. aasta rakendusdirektiiv (EL) 2017/1279, millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) I–V lisa (ELT L 184, 15.7.2017, lk 33).
   
      (3)  Komisjoni 11. mai 2016. aasta rakendusotsus (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa Euroopa Liitu sissetoomine ja seal levimine (ELT L 125, 13.5.2016, lk 16).